c daldar vad va vn
Van janne vanden cloeste
Het sijn comen in rechte voer meye ende scepene van loven jan vanden
cloeste in deen side ende henric goylart diemen heet zcelmake in
dander side daer de voirs jan vanden cloeste een aensprake dede ten voirs
henricken goylart wt seggende dat viel omtrent ingaende mte leeft
leden dat sij versamenden ende dat de voirs jan vanden cloeste doen cochte
jegen den voirs henricken goylart also veel vruchten als de selve jan van
den cloeste wynne soude op een boend lants gelegen te pollenberch int
bloc gelieten duysbeke toebehoende den voirs janne vanden cloeste tusschen
doen ttijt en sente jans misse doen neestkomen en voert van dien
neesten s jans misse en een jaer daer neest volgende en dat de voirs
jan opt voirs lant soude mogen doen wynnen wat vrochten hi woude
het wen erwiten boenen raepsaet of ander vruchte wat dat waee
ome de some van xvi vrancr crone ii pl voer elc crone de welke
hi den voirs henricke betaelde ter stont eer sij schieden uut den huyze
daer de coemenscap geschiede Ende dese pointen voirs boet de voirs
jan vanden cloester te thoene ter conden vanden ghene die daer af
te sproken wisten Hoepte ende meynde so waer hi dese pointen
gethoene conste dat hem de voirs henric voldoen soude na inhebbe
der voirs caemenscap Sseide voert de voirs jan dat hi op dit
voirs boend lants bynne den voirs tijde gewonne hadde xxxix mo
levate raepsaets die de voirs henric als si gedersschen waen selve hadde
gemeten en dat hi sider noch daer op gewonne hadde boene erwiten
en gherste en henricke ontboden hadde oude laten weten dat hi daer
bij come woude ome die te sien in doen als mense inne dede en sider
alsmense derschen soude daer bij te come of daer bij te seinde op dat
hi wete mochte wat vcochten en hoe veel van dien lande come wae
en oec desgelijx tstroe caf en kriensen te dien eynde dat hi den voirs
janne daer aff vernuegen muchte des de voirs henric niet en heeft
willen doen dwelc jan oec boet te thoene en der conden vanden
gheve die daer af wisten te spreken yesch en versochte van rechts
weghen datmen den voirs henricke in dien hadde dat hi hem de voirs
coemenscap voldade want hi daer af in gebreke wae Op dwelke
de voirs henric hem verantwerde seggende dat hi hoepte dat de voirs
jan de voirs coemenscap inder voirscr manien nemmeer thoene en
soude en thoende hise liet hi dat gaen daert sculdich wae te gaen
s
he